b'\n_START_ARTICLE_\nNotarinis liudijimas\n_START_PARAGRAPH_\nNotarinis liudijimas - oficialus valstyb\xc4\x97s pareig\xc5\xabno ar \xc4\xafgalioto asmens paliudijimas (d\xc4\x97l tikrumo, pvz., kopijos etc.); notaro liudijamuose dokumentuose notaro atliekamas notarinio liudijimo \xc4\xafra\xc5\xa1o para\xc5\xa1ymas, pasira\xc5\xa1ymas ir notaro antspaudo u\xc5\xbed\xc4\x97jimas._NEWLINE_Notaro i\xc5\xa1duodamuose dokumentuose notaras para\xc5\xa1o notarinio liudijimo \xc4\xafra\xc5\xa1\xc4\x85, pasira\xc5\xa1o ir u\xc5\xbededa savo antspaud\xc4\x85. Paveld\xc4\x97jimo teis\xc4\x97s liudijimuose notaras papildomai nurodo paveld\xc4\x97jimo bylos numer\xc4\xaf._NEWLINE_Liudydamas u\xc5\xbesienio kalba sura\xc5\xa1yto dokumento nuora\xc5\xa1o tikrum\xc4\x85, notaras tvirtinam\xc4\x85j\xc4\xaf \xc4\xafra\xc5\xa1\xc4\x85 para\xc5\xa1o valstybine kalba._NEWLINE_Jeigu notarinis liudijimas netelpa sudaromame notariniame dokumente, jis gali b\xc5\xabti sura\xc5\xa1ytas pridedamame prie dokumento popieriaus lape. \xc5\xa0iuo atveju lapai su dokumento tekstu ir lapas su notariniu liudijimu susiuvami, sunumeruojami, susi\xc5\xabt\xc5\xb3 lap\xc5\xb3 skai\xc4\x8dius patvirtinamas notaro para\xc5\xa1u ir antspaudu._NEWLINE_Notaro bylose saugom\xc5\xb3 dokument\xc5\xb3, kuriais remiantis atlikti notariniai veiksmai, kopij\xc5\xb3 tikrumas liudijamas pagal bendr\xc4\x85sias dokument\xc5\xb3 rengimo ir \xc4\xafforminimo taisykles, nustatytas Lietuvos archyv\xc5\xb3 departamento prie Lietuvos Respublikos Vyriausyb\xc4\x97s.\n_START_SECTION_\n\xc4\xaera\xc5\xa1as\n_START_PARAGRAPH_\nNotarinio liudijimo formoje \xc4\xafra\xc5\xa1oma: notarinio veiksmo atlikimo data, notarin\xc4\xaf veiksm\xc4\x85 atlikusio notaro biuro pavadinimas, vardas ir pavard\xc4\x97, kai liudijamas para\xc5\xa1o tikrumas, \xe2\x80\x93 pasira\xc5\xa1iusio asmens vardas ir pavard\xc4\x97, kai liudijamas dokumento vertimo tikrumas, \xe2\x80\x93 vertimo kalbos, notariniame registre \xc4\xafregistruoto notarinio veiksmo numeris, notaro atlyginimo u\xc5\xbe atlikt\xc4\x85 notarin\xc4\xaf veiksm\xc4\x85 dydis (kai notaras atleid\xc5\xbeia nuo atlyginimo mok\xc4\x97jimo, ra\xc5\xa1omi \xc5\xbeod\xc5\xbeiai \xe2\x80\x9eatleista nuo mok\xc4\x97jimo\xe2\x80\x9c), kompensacijos u\xc5\xbe patikr\xc4\x85 valstyb\xc4\x97s registruose dydis, valstyb\xc4\x97s \xc4\xafmon\xc4\x97s Registr\xc5\xb3 centro darb\xc5\xb3 kainos dydis, kompensacijos(-\xc5\xb3) u\xc5\xbe kitas kliento pra\xc5\xa1ymu notaro atliktas paslaugas dydis, notaro para\xc5\xa1as.'